* **Σκανδιναβικές Πρωτεύουσες 9 μέρες 13-21.07.24 & 10-18.08.24. Αεροπορικώς**

**1η Μέρα | Θεσσαλονίκη – Αθήνα – Κοπεγχάγη – Ξενάγηση πόλης.**

Συγκέντρωση νωρίς το πρωί στο αεροδρόμιο ‘’Μακεδονία’’ για την πτήση μας στην Αθήνα και στη συνέχεια στην Κοπεγχάγη. Άφιξη , επιβίβαση στο λεωφορείο μας και αμέσως θα ξεκινήσουμε την ξενάγηση μας στην πρωτεύουσα της Δανίας. Θα περάσουμε από την πλατεία του Κοινοβουλίου, τη λεωφόρο Χανς Κρίστιαν Άντερσεν. Στη συνέχεια θα επισκεφθούμε την εκκλησία του Σωτήρος και θα περάσουμε από τα κανάλια της πόλης και το γραφικό Νυχάβν. Στη συνέχεια θα θαυμάσουμε το παλάτι Αμάλιενμποργκ, τη βασιλική κατοικία, το μεγαλόπρεπο σιντριβάνι της πριγκίπισσας Γκέφιον και τη μικρή Σειρήνα, γνωστή από το παραμύθι του Άντερσεν και σήμα κατατεθέν της πόλης. Η ξενάγηση μας θα κλείσει περνώντας από το κάστρο Ρόζενμποργκ. Στη συνέχεια αναχώρηση για το ξενοδοχείο μας. Άφιξη και τακτοποίηση.

**2η Μέρα | Κοπεγχάγη – Tivoli Gardens - Όσλο (Ακτοπλοϊκώς)**

Πρωινό και στη συνέχεια ελεύθερος χρόνος στην πόλη για ψώνια και για Σκανδιναβικό φαγητό. Σας συστήνουμε να δοκιμάσετε τα γνωστά smørrebrød, flæskesteg (ψητό χοιρινό) και το kogt torsk (μπακαλιάρος ποσέ). Σας προτείνουμε επίσης να επισκεφτείτε το θεματικό πάρκο Tivoli Gardens (εισιτήρια εξ’ ιδίων) το οποίο ιδρύθηκε το 1843 και από το οποίο ο Walt Disney εμπνεύστηκε για τον δικό του κόσμο της Disney. Στη συνέχεια θα αναχωρήσουμε για το λιμάνι από όπου θα πάρουμε το πλοίο για το Όσλο.

**3η Μέρα | Όσλο – Ξενάγηση πόλης.**

Άφιξη στο Όσλο. Επιβίβαση στο λεωφορείο και ξεκινάμε την ξενάγηση μας. Θα θαυμάσουμε το πάρκο Φρόγκνερ με τα περίφημα γλυπτά του Γουσταύου Βίγκελαντ. Ακόμη θα επισκεφθούμε το Χολμενκόλεν, την παλαιότερη πίστα άλματος σκι στον κόσμο. Στη συνέχεια θα περάσουμε από το Δημαρχείο, το παλάτι, τη Βουλή και το Εμπορικό κέντρο της πόλης. Το απόγευμα, σας προτείνουμε να επισκεφθείτε το μουσείο Κοντικι, καθώς επίσης και το μουσείο των Βίκινγκς, όπου εκτίθενται αντικείμενα της καθημερινής ζωής. Για το βράδυ σας προτείνουμε κρουαζιέρα όπου θα απολαύσετε τα νησάκια στο εσωτερικό του φιόρδ του Όσλο.

**4η Μέρα | Όσλο – Όρεμπρο - Στοκχόλμη.**

Πρωινό και στη συνέχεια θα αναχωρήσουμε για Στοκχόλμη με ενδιάμεση στάση στην πόλη Όρεμπρο. Άφιξη και αμέσως θα θαυμάσουμε το επιβλητικό κάστρο, τις γραφικές ξύλινες κατοικίες, τον ναό του Αγίου Νικολάου και το δημαρχείο. Στη συνέχεια θα αναχωρήσουμε για την Στοκχόλμη με ενδιάμεσες στάσεις. Άφιξη αργά το απόγευμα και τακτοποίηση στο ξενοδοχείο μας.

**5η Μέρα | Στοκχόλμη – Ξενάγηση πόλης.**

Πρωινό και στη συνέχεια θα ξεκινήσουμε την ξενάγηση μας από την παλιά πόλη όπου θα δούμε την εκκλησία της Στέψης, την παλαιότερη πλατεία της χώρας Στόρτογκετ, τη Βουλή, την Όπερα και το παλάτι. Ελεύθερος χρόνος. Στα εστιατόρια της Γκάμπλα Σταν ή της Χότογκετ θα δοκιμάσετε τις τοπικές σπεσιαλιτέ, ενώ τα μπαράκια της Στοκχόλμης μένουν ανοικτά ως το βράδυ. Σας προτείνουμε επίσης να επισκεφθείτε το υπαίθριο Μουσείο Σκάνσεν.

**6η Μέρα | Στοκχόλμη – Προαιρετική εκδρομή στην Ουψάλα - Σιγκτούνα - Ελσίνκι**

Πρωινό και ελεύθερη μέρα μέχρι να πάρουμε το πλοίο για Ελσίνκι. Για όσους επιθυμούν κάτι διαφορετικό, σας προτείνουμε εκδρομή στην πανέμορφη Ουψάλα. Άφιξη και θα έχουμε την ευκαιρία να δούμε την παλιά πόλη, το καθεδρικό ναό, την Όπερα και το μοναδικό πανόραμα της πόλης από το λόφο Φαλγκάντα. Στην επιστροφή μας για Στοκχόλμη θα περάσουμε από την πανέμορφη και ιστορική πόλη Σιγκτούνα μια πόλη μαγική με γραφικά σπίτια και το σημαντικότερο εμπορικό κέντρο των Βίκινγκς. Στη συνέχεια θα αναχωρήσουμε για το λιμάνι της Στοκχόλμης για να πάρουμε το πλοίο για Ελσίνκι.

**7η Μέρα | Ελσίνκι – Ξενάγηση πόλης.**

Άφιξη στο Ελσίνκι, επιβίβαση στο λεωφορείο μας και στη συνέχεια θα ξεκινήσει η ξενάγηση μας στην πόλη που συνδυάζει το παρελθόν με το μέλλον, την πρωτεύουσα της Φινλανδίας! Θα δούμε τον ογκώδη σταθμό με τους γίγαντες στην πρόσοψη, στο λόφο της πλατείας του ελευθερωτή τσάρου Αλέξανδρου, τον επιβλητικό λευκο-γάλαζο Καθεδρικό, να δεσπόζει στην πλατεία με θέα το νότιο παλιό λιμάνι, το ανατολικό λιμάνι με τα χαρακτηριστικά ιστιοφόρα και στην προκυμαία τα αρχοντικά μιας άλλης εποχής, τα παλιά εστιατόρια και pubs των Ναυτικών, το λόφο της Θεοτόκου Ουσπένσκι των Ορθοδόξων, την κλειστή παραδοσιακή και την υπαίθρια αγορά, Esplanade με τα μικρά μαγαζιά και τη γειτονιά Eira με τα νεοκλασικά σπίτια, τη λεωφόρο με τα πολυκαταστήματα, την πλατεία με το συντριβάνι της γοργόνας και των θαλάσσιων πλασμάτων, το παλιό τραμ, το καφε-ζαχαροπλαστείο-εστιατόριο Belle-Epoque ! Και θα αφήσουμε την παλιά πόλη, με το πιο σύγχρονο τραμ περνώντας από τα εξεζητημένα μοντέρνα κτίρια, πλατείες και εγκαταστάσεις του λιμανιού που θυμίζουν αεροδρόμια του μέλλοντος καθώς και το δέσιμο των πλοίων που γίνεται με μαγνήτες και όχι πλέον με παλαμάρια ! Ελεύθερος χρόνος.

**8η Μέρα | Ελσίνκι – Κρουαζιέρα Ταλίν – Ελσίνκι.**

Πρωινό και στη συνέχεια θα αναχωρήσουμε για το λιμάνι από όπου θα πάρουμε το πλοίο για μια μοναδική κρουαζιέρα στη πρωτεύουσα της Εσθονίας που θεωρείται από πολλούς η «βασίλισσα» της Βαλτικής, που μπορεί εύκολα να μετατρέψει το ταξίδι μας σε παραμύθι. Άφιξη και αναχώρηση για το μεσαιωνικό ιστορικό κέντρο που μαγεύει, με τα πλακόστρωτα σοκάκια, τις αγορές και τα παραδοσιακά σπίτια. Με την αύρα του 13ου αιώνα, οι επισκέπτες νοιώθουν πρωταγωνιστές σε μεσαιωνικό παραμύθι, μέσα σε καλοδιατηρημένα τείχη, με πλατείες και πύργους. Ανεβαίνουμε στην εντυπωσιακή αριστοκρατική συνοικία Toompea, που βρίσκεται στη κορυφή ενός λόφου που θα μας προσφέρει μια μοναδική πανοραμική θέα-κάτοψη της πόλης με τους πύργους, τις κεραμιδένιες στέγες και τις γραφικές πλατείες Περνώντας από την Άνω στην Κάτω γειτονιά. Κατόπιν θα διασχίσουμε το πιο στενό δρομάκι της περιοχής, εκεί όπου τρέκλιζαν οι μεθυσμένοι καθώς έπεφταν από το νήμα που τοποθετούνταν κατά μήκος. Περνώντας από την εκκλησία του Αγίου Πνεύματος και του Αγίου Νικολάου θα κατευθυνθούμε στο μοναδικό ανέγγιχτο γοτθικό δημαρχείο της Βόρειας Ευρώπης και θα περπατήσουμε στο μεσαιωνικό τμήμα της κάτω πόλης, ένα μέρος ανέγγιχτο από τον χρόνο. Μνημείο Παγκόσμιας Πολιτιστικής Κληρονομιάς της UNESCO και Πολιτιστική Πρωτεύουσα της Ευρώπης το 2011, το Ταλίν θυμίζει έντονα Σκανδιναβική πόλη ενώ η Νέα Πόλη με τους ουρανοξύστες, κατά κύριο λόγο έδρα επιχειρήσεων πληροφορικής, δίνει στην περιοχή μια δυναμική διάσταση ραγδαία αναπτυσσόμενης περιοχής. Διασχίζοντας το πιο γραφικό μονοπάτι, το πέρασμα της Αγίας Αικατερίνης, πίνοντας μπύρα σε ένα σκοτεινό κελάρι ή σε μια λουλουδιασμένη αυλή, θαρρούμε πως ο χρόνος κάπου εκεί έχει σταματήσει. Κατόπιν ο επισκέπτης συναντάει την πλατεία του Δημαρχείου, που βρίσκεται το μοναδικό γοτθικού ρυθμού, δημαρχείο στη Βόρεια Ευρώπη. Στον πύργο Kiek in de Kök βλέπει κανείς τείχη, κανόνια και διάφορα εκθέματα που αφορούν το έγκλημα και τιμωρία, αλλά και τη ζωή στο Ταλίν μερικούς αιώνες πριν. Από τα σημαντικά αξιοθέατα είναι το Κάστρο Toompea που σήμερα φιλοξενεί το Κοινοβούλιο της Εσθονίας και το Ρωσικό Ορθόδοξο Καθεδρικό Ναό του Αλέξανδρου Νέφσκι, που χτίστηκε το 1900. Οι επισκέψεις μας εμπλουτίζονται στο λόφο Kohtuotsa με την πανοραμική θέα στην πόλη, το Lauluväljaku Hill Gate & το μπαρόκ παλάτι & κήπους του Kadriorg που χτίστηκε το 1718 και σήμερα αποτελεί Μουσείο Τέχνης, που είναι και το μεγαλύτερο όλης της χώρας, με έργα της Εσθονίας από τον 18ο έως το 21ο αιώνα για να φθάσουμε στην Πλατεία Ελευθερίας, ένα δημοφιλές σημείο συνάντησης, στην άκρη της Παλιάς Πόλης. Απόγευμα ελεύθερο για γνωριμία με τη γραφικότατη πόλη που είναι φωλιασμένη σε όρμο του Κόλπου της Φινλανδίας. Το Ταλίν παραμένει μια πόλη - αίνιγμα, η οποία αντλεί τη γοητεία της από τις πολλές αντιφάσεις της. Λίγα μέρη στην Ευρώπη διατηρούν στην ατμόσφαιρά τους, τόσο γνήσια, την αύρα του Μεσαίωνα, όσο η παλιά πόλη του Ταλίν, η οποία με τα 4500 αρχιτεκτονικά και ιστορικά μνημεία βρίσκεται κάτω από την προστασία της UNESCO σαν μνημείο παγκόσμιας κληρονομιάς. Εξαιτίας της στρατηγικής της θέσης η πρωτεύουσα πέρασε διαδοχικά από την κυριαρχία των Δανών, των Σουηδών, των Πολωνών και των Ρώσων, εμφανή σημάδια των οποίων υπάρχουν ακόμα και σήμερα. Στη συνέχεια αναχώρηση για το λιμάνι για να πάρουμε το πλοίο για Ελσίνκι.

**9η Μέρα | Ελσίνκι – Πτήση επιστροφής.**

Πρωινό και στη συνέχεια αναχώρηση για το αεροδρόμιο για την πτήση της επιστροφής

|  |  |
| --- | --- |
| **Σκανδιναβικές Πρωτεύουσες 9 μέρες** | **Αναχώρηση: 13/07/24 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο**  | **Παιδί σε τρίκλινο 2-12 ετών**  | **Επιβ. Μονόκλινου** | **Γενικές Πληροφορίες** |
| Κοπεγχάγη: The Square Hotel | 4\* | Πρωινό | 1.495€ | 1.445€ | 710€ | Πτήσεις με την Aegean Airlines: Θεσσαλονίκη - Αθήνα: 06:00-06:50 Αθήνα - Κοπεγχάγη: 07:55-10:15 Ελσίνκι-Αθήνα: 14:00-17:45 Αθήνα-Θεσσαλονίκη: 19:45-20:40 |
| Όσλο: Radisson Blu Scandinavia | 4\* | Πρωινό |
| Στοκχόλμη: Elite Hotel Adlon | 4\* | Πρωινό |
| Ελσίνκι: Scandic Grand Marina | 4\* | Πρωινό |
| **Στη τιμή περιλαμβάνονται:** Αεροπορικά εισιτήρια με την Aegean Airlines. Μια 23kg βαλίτσα και μια χειραποσκευή 8 kg το άτομο. Ακτοπλοϊκά εισιτήρια τις εταιρίας SILJA LINE και DFDS SEAWAYS σε τετράκλινες καμπίνες για τις διαδρομές Κοπεγχάγη – Όσλο & Στοκχόλμη – Ελσίνκι. Διανυκτερεύσεις σύμφωνα με το πρόγραμμα σε ξενοδοχεία 4\* όπως αναφέρονται στον τιμοκατάλογο. Πρωινό σε μπουφέ στο χώρο του ξενοδοχείου καθημερινά. Ακτοπλοϊκά εισιτήρια και διανυκτέρευση + Δωρεάν ένα γεύμα την διαδρομή (Κοπεγχάγη προς Όσλο & Στοκχόλμη προς Ελσίνκι). Κρουαζιέρα στο Ταλίν. Επίσκεψη στο θεματικό πάρκο Tivoli Gardens στην Κοπεγχάγη. Μετακινήσεις, ξεναγήσεις & εκδρομές με πολυτελή κλιματιζόμενα λεωφορεία, σύμφωνα με το παραπάνω πρόγραμμα, επίσης από και προς το αεροδρόμιο της πόλης αναχώρησης και επιστροφής, από και προς τα ξενοδοχεία. Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης & ιατροφαρμακευτικής περίθαλψης. Φόροι των πόλεων & των ξενοδοχείων.**Δεν περιλαμβάνονται:** Φόροι αεροδρομίων, επίναυλοι καυσίμων: 280€ κατά άτομο. Τέλη διαμονής. Προαιρετική εκδρομή στην Ουψάλα: 50€ το άτομο. Δίκλινη καμπίνα: 175€ το άτομο. Μονόκλινη καμπίνα: 350€ το άτομο. Τρίκλινη καμπίνα: 125€ το άτομο. Φιλοδωρήματα, αχθοφορικά συνοδού-ξεναγού και οδηγού. Είσοδοι σε μουσεία, κάστρα & αρχαιολογικούς χώρους. Οτιδήποτε δεν αναφέρεται στα περιλαμβάνονται. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |

|  |  |
| --- | --- |
| **Σκανδιναβικές Πρωτεύουσες 9 μέρες** | **Αναχώρηση: 10/08/24 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο**  | **Παιδί σε τρίκλινο 2-12 ετών**  | **Επιβ. Μονόκλινου** | **Γενικές Πληροφορίες** |
| Κοπεγχάγη: Comfort Hotel Vesterbro | 4\* | Πρωινό | 1.495€ | 1.445€ | 710€ | Πτήσεις με την Aegean Airlines: Θεσσαλονίκη - Αθήνα: 06:00-06:50 Αθήνα - Κοπεγχάγη: 07:55-10:15 Ελσίνκι-Αθήνα: 14:00-17:45 Αθήνα-Θεσσαλονίκη: 19:45-20:40 |
| Όσλο: Thon Hotel Opera | 4\* | Πρωινό |
| Στοκχόλμη: Clarion Hotel Stockholm | 4\* | Πρωινό |
| Ελσίνκι: Original Sokos Hotel Presidentti | 4\* | Πρωινό |
| **Στη τιμή περιλαμβάνονται:** Αεροπορικά εισιτήρια με την Aegean Airlines. Μια 23kg βαλίτσα και μια χειραποσκευή 8 kg το άτομο. Ακτοπλοϊκά εισιτήρια τις εταιρίας SILJA LINE και DFDS SEAWAYS σε τετράκλινες καμπίνες για τις διαδρομές Κοπεγχάγη – Όσλο & Στοκχόλμη – Ελσίνκι. Διανυκτερεύσεις σύμφωνα με το πρόγραμμα σε ξενοδοχεία 4\* όπως αναφέρονται στον τιμοκατάλογο. Πρωινό σε μπουφέ στο χώρο του ξενοδοχείου καθημερινά. Ακτοπλοϊκά εισιτήρια και διανυκτέρευση + Δωρεάν ένα γεύμα την διαδρομή (Κοπεγχάγη προς Όσλο & Στοκχόλμη προς Ελσίνκι). Κρουαζιέρα στο Ταλίν. Επίσκεψη στο θεματικό πάρκο Tivoli Gardens στην Κοπεγχάγη. Μετακινήσεις, ξεναγήσεις & εκδρομές με πολυτελή κλιματιζόμενα λεωφορεία, σύμφωνα με το παραπάνω πρόγραμμα, επίσης από και προς το αεροδρόμιο της πόλης αναχώρησης και επιστροφής, από και προς τα ξενοδοχεία. Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης & ιατροφαρμακευτικής περίθαλψης. Φόροι των πόλεων & των ξενοδοχείων.**Δεν περιλαμβάνονται:** Φόροι αεροδρομίων, επίναυλοι καυσίμων: 280€ κατά άτομο. Τέλη διαμονής. Προαιρετική εκδρομή στην Ουψάλα: 50€ το άτομο. Δίκλινη καμπίνα: 175€ το άτομο. Μονόκλινη καμπίνα: 350€ το άτομο. Τρίκλινη καμπίνα: 125€ το άτομο. Φιλοδωρήματα, αχθοφορικά συνοδού-ξεναγού και οδηγού. Είσοδοι σε μουσεία, κάστρα & αρχαιολογικούς χώρους. Οτιδήποτε δεν αναφέρεται στα περιλαμβάνονται. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |